Foto: KUN.UZ 18 mayda kunduz kuni O‘zbekiston hududiga Eron hududlaridan issiq havo kirib kelishi davom etadi. Respublika bo‘yicha havo kam bulutli bo‘ladi, yog‘ingarchilik kutilmaydi. Shamol 7-12 m/s tezlikda esadi. Havo harorati 32-35 daraja issiqni tashkil etadi, janubda va cho‘l hududlarida 38 daraja issiqqacha bo‘ladi. Poytaxtda quruq va issiq ob-havo saqlanib turadi. Harorat 32-34 daraja issiqqacha ko‘tariladi. Respublikaning tog‘li hududlarida havo biroz bulutli bo‘ladi, ba’zi joylarda o‘zgarib turadi, qisqa muddatli yomg‘ir yog‘ishi, momaqaldiroq bo‘lishi mumkin. Harorat 20-25 daraja issiq bo‘ladi. Kutilayotgan yomg‘irlar hisobiga respublikaning tog‘oldi va tog‘li hududlarida sel kelishi xavfi bor.